PROCEDEMENTO DE DECLARACION DE RUINA DUNHA EFICIACION SITA NA AVD. DO CONDE EN GONDOMAR A INSTANCIA DE JOSE ANTONIO OBESO OLIVEIRA
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 06/04/2015)

Intentada infructuosamente a notificación no domicilio do interesado e ó abeiro do artigo 59.5 da Lei 30/1992 de 26 de novembro, notifícase a Mirelys Naili Ambrona, a seguinte Resolución da Alcaldía de data 18.02.2015. Mediante resolución do Alcalde do día 06/11/2014, resolveuse o procedemento de declaración de ruina iniciado contra Jose Antonio Obeso Oliveira, mediante declaración de ruina total e unha orde de demolición do edificio na súa totalidade, previa presentación de proxecto de demolición e outra documentación técnica. O día 27/11/2014, o interesado recibiu dita orde. Con data 26/12/2014, o interesado presenta un recurso de reposición contra dita resolución, no que basicamente manifesta: a) Falta de probas acreditativas: que o arquitecto non achega probas acreditativas dos feitos que manifesta, e que o mesmo minte nas súas declaracións. b) Informe xurídico non axustado a dereito por canto o mesmo se limita a transcribir a normativa e non fiscaliza o informe técnico. c) Discriminación e acoso na orde de execución de picado de plaquetas da fachada, xa que no casco urbano existen outras edificacións con plaquetas a punto de caerse e non se ordena a súa retirada. d) O edificio debe seguir en pe por canto non supón estorbo algún. Á vista de dito recurso, o arquitecto municipal con data 16/01/2015 remítese ao xa informado no procedemento de declaración de ruina. As alegacións formuladas no recurso non desvirtúan os feitos obxecto deste expediente, xa que o arquitecto municipal emitiu os informes esixidos no procedemento co contido técnico, e o informe xurídico contén o procedemento a seguir establecido na lexislación vixente. Calquera cuestión que o interesado dexese contradecir a ditos informes deberá argumentalo técnica ou xurídicamente, ou ben probalo, mediante documentos fehacentes. Non constan no recurso argumentos técnicos ou xurídicos que desvirtúen o contido esencial do presente procedemento, nin probas acreditativas de ditas manifestacións. As alegacións relativas á orde de picado de plaquetas non procede neste procedemento, xa que tivo audiencia no procedemento de orde de execución (medidas cautelares) para alegar o que considerase oportuno, que foi tramitado en peza separada. A data de hoxe foi ditada unha nova resolución do Alcalde relativa á admisión de colocación dunha rede protectora do edificio, en relación a dito procedemento. En definitiva, o resto de manifestacións e opinións contidas no recurso non varían a situación de feito que aquí se está a tratar: en pleno casco urbán deste concello existe un edificio en ruina total que debe ser demolido polo seu propietario. Se trata dunha obriga que ven establecida polo art 9 da Lei 9/2002, de 30 de decembro e polo art.9 do Texto refundido da lei do solo. Non é unha cuestión persecutoria nin de acoso. O edificio presenta desprendementos na súa fachada, e a data de hoxe o seu propietario aínda non executou medida algunha para evitar tales desprendementos, a pesar de ter coñecemento dos mesmos a través do oportuno procedemento; tivo que ser este concello quen instalara un vallado protector para a protección da seguridade pública de peóns e vehículos, a pesar de que dita obriga correspondíalle ao propietario do edificio. Non existe causa algunha para defender que o edificio non debe ser demolido: o recurrente non achega proba que xustifique tal manifestación. Polo exposto, Rexeitar o recurso de reposición presentado por Xin Yu San Esteban Amar polos motivos expostos. RECURSOS: A resolución transcrita é definitiva en vía administrativa e contra a mesma pode interpoñer, RECURSO CONTENCIOSO ADMINISTRATIVO perante o Xulgado do Contencioso-Administrativo de Vigo no prazo de DOUS MESES contados dende o día seguinte hábil o desta notificación. Todo isto sen prexuizo de que poida exercitar, se é o caso, calquera outro recurso que estime procedente.- Gondomar, 12 de marzo de 2015.—O alcalde, Fernando Guitián Guitián.